V preteklih dneh je širom Reddita završala popularna tema, katera se tiče popularnega streamerja Ice Poseidon.

Tipček služi bajne vsote preko svojih precej kontroverznih videov, kjer je bil enkrat tudi napaden v restavraciji zaradi svojih rasističnih komentarjev in model je na splošno nekdo, ki mu ljudje radi prisolijo klofuto.

Nekaj dni nazaj je med prenosom v živo poskušal razložiti, kako točno njegovo podjetje posluje. Ice Poseidon sploh ne ve točno kako pridejo do svojega denarja a glede na njegovo pojasnilo, očitno precej goljufa investitorje.

V ZDA se temu načinu poslovanja reče “Ponzi scheme” in je nelegalna. Gre za to, da najprej investitorjem obljubi bajne vsote denarja za majhne vložke. Ko dobi denar, pridobi nove investitorje, starejše pa poplača z novo pridobljenim denarjem. In tako naprej v nedogled.

Ice Poseidon je zaradi svojih kontroverznih nastopov izgubil račun na Twitchu zato se je preselil na YouTube.

Zaradi svojega nespametnega videa je originalni posnetek odstranil, kasneje pa naložil novega, v katerem poskuša razložiti situacijo. In tudi v temu se vidi, da v bistvu nima pretiranega pojma, o čemu sploh govori.

Veš da si v težavah, ko ti mora na pomoč priskočiti Keemstar.